cyanic-selkie/wikianc huggingface dataset:
Հասմիկ Դարյան
Կենսագրություն
Ծնվել է 1957 թվականի հոկտեմբերի 14-ին, Երևանում։ Արձակագիր Զարզանդ Դարյանի դուստրն է։ Սկզբնական կրթությունը ստացել է Երևանի Ն․ Զարյանի անվան թիվ 130 դպրոցում։ Այնուհետև ավարտել է ԵՊՀ բանասիրական ֆակուլտետը։ 1985 թվականին ավարտել է ՀՍՍՀ ԳԱԱ Մանուկ Աբեղյանի անվան գրականության ինստիտուտի ասպիրանտուրան՝ հայ հին գրականություն ուղղությամբ։ 2002 թվականին պաշտպանել է թեկնածուական թեզ՝ «Ներսես Շնորհալու բանաստեղծական արվեստը» թեմայով։
Գրել սկսել է դպրոցական տարիներից։ Նրա բանաստեղծությունները և գրականագիտական հոդվածները, գրախոսությունները տպագրվել են մանկապատանեկան, երիտասարդական, գրական-գեղարվեստական, ուսանողական և գրական մամուլում («Կանչ», «Առագաստ», «Օրրան», «Գրական թերթ», «Հանդես ամենօրյա», «Սովետական մանկավարժ» և այլն)։
Առաջին գիրքը «Ակնթարթ» խորագրով լույս է տեսել 1980 թվականին։ Այնուհետև հրատարակվել են “Կապույտ երազ”, “Տաք մորմոք”, “Աշնան ծաղիկներ”, “Սեր և ծիծաղ”, “Սև և սպիտակ” բանաստեղծությունների ժողովածուները։ Գրել է 500-ից ավելի բանաստեղծություններ, քառյակներ, պատմվածքներ։
Մշակել է «Սասնա ծռեր» էպոսը, դարձնելով այն ավելի մատչելի հատկապես դպրոցական տարիքի ընթերցողների համար։ Առաջին տարբերակը՝ “Սասունցի Դավիթ կամ Մհերի դուռ” վերնագրով, լույս է տեսել 1996 թվականին։ Այն ըստ էության էպոսի մի հատվածի մշակումն էր։ Ամբողջական տարբերակով մշակումը լույս է տեսել 2007 թ․-ին “Սասնա ծռեր” անվամբ։
Մշակել է նաև հայ ժողովրդական հեքիաթներ, ներկայացնելով դրանք չափածո տեսքով ։
Հայաստանի գրողների միության անդամ է 1989 թվականից։
Ծանոթագրություններ
Կատեգորիա:Հայ բանաստեղծուհիներ Կատեգորիա:Հայ գրականագետներ
.kr
.kr, Հարավային Կորեայի վերին մակարդակի ազգային դոմեն։
Գրանցումները կատարում են գրանցող գործակալները։
2006 թվականի սեպտեմբերից հնարավոր դարձավ դոմեններ գրանցել անմիջապես .kr-ի տակ՝ թեև այս մեկը հնարավոր է միայն միջազգայնացված անուններով դոմենների համար։ Ապրանքանիշ ունեցողները և հասարակական մարմինները շահեցին «նախապես գրանցվելով», քանի որ ավելի ուշ .kr երրորդ մակարդակի դոմենները առավելություն ձեռք բերեցին՝ գրանցվել նաև երկրորդ մակարդակի դոմեններում։
2011 թվականին տեղական լեզվով նոր վերին մակարդակի դոմեն գրանցվեց Հարավային Կորեայի համար։ Վերին մակարդակի դոմենն է՝ 한국։ Դոմենի անունները և կայքերն ակտիվացան 2011 թվականին։
Արտաքին հղումներ
kr
Toppdomän
Աշոտ Աբովյան
Աշոտ Արամի Աբովյան (, գ. Հոբարձի, Ստեփանավանի շրջան), հայ իրավաբան, ՀՀ վարչական վերաքննիչ դատարանի դատավոր։
Ծանոթագրություններ
Կատեգորիա:Հայ իրավաբաններ Կատեգորիա:1953 ծնունդներ Կատեգորիա:Մարտի 12 ծնունդներ Կատեգորիա:Հոբարձի գյուղում ծնվածներ Կատեգորիա:ԵՊՀ իրավաբանական ֆակուլտետի շրջանավարտներ Կատեգորիա:ՀՀ դատավորներ
Աղաջբաշիի լեռնաշղթա
Աղաջբաշի, լեռնաշղթա Պոնտական լեռնահամակարգում։ Ձգվում է Տրապիզոն քաղաքի մոտակայքից դեպի Բաբերդ՝ ճանապարհի երկայնքով։ Աղաջբաշի վրա գտնվում է մի մեծ լեռնանցք, որը միակ անցանելի ուղին է։ Լեռնաշղթայի մոտով անցնող գետակի ափին ոմն Խաջօղլան շինվածքներ է ունեցել, որից էլ նա ստացել է իր երկրորդ՝ Խոշողլան անունը ։
Ծանոթագրություններ
Կատեգորիա:Թուրքիայի լեռնաշղթաներ Կատեգորիա:Հայկական լեռնաշխարհի լեռնաշղթաներ
.kw
Արտաքին հղումներ
kw
Toppdomän
Դաշբուլաղ (գետակ, Կոտուրի վտակ)
Դաշբուլաղ, գետակ Արաքսի ավազանում, Կոտուր գետի աջ վտակը, վերջինիս է միանում Կոտուր գյուղաքաղաքից 4-4,5 կմ արևմուտք ։
Ծանոթագրություններ
Կատեգորիա:Հայկական լեռնաշխարհի գետեր
Կալինովկա (ավան, Նովոազովսկի շրջան)
Կալինովկա (Калинівка), ավան Ուկրաինայի Դոնեցկի մարզի Նովոազովսկի շրջանում։
2001 թվականի տվյալներով Կալինովկա ավանում բնակվում էր 929 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Նովոազովսկի շրջանի բնակավայրեր Կատեգորիա:Ուկրաինայի ավաններ
Շահբուզ
Ծանոթագրություններ
Կատեգորիա:Ադրբեջանի քաղաքներ Կատեգորիա:Շահբուզի շրջանի բնակավայրեր
Աղի (լեռնանցք)
Աղի, Ալի, Ալիգյադուկ, Աղու, Դադալուզյարդուկ, լեռնանցք Հայկական լեռնաշխարհում, Ծաղկանց լեռների հարավարևմտյան շրջանում, Արճեշ քաղաքից հյուսիս–արևմուտք, Արճեշ–Մանազկերտ խճուղու վրա, Ալի գյուղի մոտ։ Ըստ Հ. Հյուբշմանի՝ Աղին կապ չունի հայերեն «աղի» կամ «աղիք» բառերի հետ։ Բարձրությունը 1973 մ ։
Ծանոթագրություններ
Կատեգորիա:Լեռնանցքներ այբբենական կարգով Կատեգորիա:Թուրքիայի լեռնանցքներ Կատեգորիա:Հայկական լեռնաշխարհի լեռնանցքներ
Նոբլեխաս
Նոբլեխաս (իսպ․՝ Noblejas) մունիցիպալիտետ Իսպանիայում։ Մտնում է Տոլեդո պրովինցիայի Կաստիլիա լա Մանչա ինքնավար համայնքի կազմի մեջ։ Մունիցիպալիտետը գտնվում է Մասե դե Օկանիա շրջանի կազմում։ Տարածքը զբաղեցնում է 70 կմ²։ Բնակչությունը 3556 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից՝ 58 կմ։ Քաղաքի հովանավորն է համարվում սուրբ Մարիա Մագդալենան։
Արտաքին հղումներ
Կատեգորիա:Իսպանիայի քաղաքներ
.kz
.kz, Ղազախստանի վերին մակարդակի ազգային դոմենն է։
Արտաքին հղումներ
kz
Toppdomän
Տիեզակ
Տիեզակ (Thiézac), համայնք Ֆրանսիայի Օվերն մարզի Կանտալ գավառում ։
Բնակչությունը 2008 թվականի դրությամբ կազմում է 604 մարդ, բնակչության խտությունը` 14.48 մարդ/կմ²։ Բնակավայրը զբաղեցնում է 41.7 կմ² տարածք։
Աշխարհագրություն
Գտնվում է Փարիզ քաղաքից 430 կմ հարավ, Կլերմոն Ֆերան քաղաքից` 95 կմ հարավ, Օրիյակ քաղաքից` 21 կմ հյուսիս-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 374 աշխատունակ (15-64 տարեկան) բնակիչ, որոնցից ակտիվ էին 260-ը, իսկ ոչ ակտիվները` 114։ Ակտիվության ցուցանիշը կազմում է 69,5 %։ 260 աշխատունակ մարդկանցից աշխատել է 243 անձ (131 տղամարդ և 112 կին)։ Գործազուրկ են եղել 17 անձ (8 տղամարդ և 9 կին)։ 114 անաշխատունակներից 16-ը եղել են աշակերտներ կամ ուսանողներ, 57-ը` թոշակառուներ, իսկ 41-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
.la
.la, Լաոսի վերին մակարդակի ազգային դոմենն է։
Արտաքին հղումներ
la
Toppdomän
Միլիարդատերերի ցանկ (2016)
2016 թվականի Forbes ամսագրի տվյալներով միլիարդատերերի ցանկ, մարդկանց ցանկ, որոնց ունեցվածքը գերազանցում է 1 մլրդ դոլարը։
Ընդհանուր միլիարդատերերի քանակը կրճատվել է նախորդ տարվա համեմատ 16 մարդով, դառնալով 1810 մարդ։
Ընդհանուր մասնակիցների կապիտալը կազմում է 6,48 տրիլիոն, որը 570 մլրդ դոլարով փոքր է, քան նախորդ տարում։
Աղջիկ ջան, մի՛ արդարացիր
'''Աղջիկ ջան, մի՛ արդարացիր. ինչպես առանց վարանելու լուծել բոլոր խնդիրներն ու հասնել նպատակին''' (Girl, Stop Apologizing: A Shame-Free Plan for Embracing and Achieving Your Goals), ամերիկացի հեղինակ Ռեյչլ Հոլիսի անձնական աճի վերբերյալ գիրքը։ Սա հեղինակի երկրորդ աշխատությունն է՝ «Աղջիկ ջան, ուշքի արի» բեսթսելերից հետո, որը տպագրվել էր 2018 թվականին ։ Այս աշխատությունը ևս դարձել է Publishers Weekly-ի և The New York Times-ի բեսթսելեր ։
Գիրքը 2019 թվականին հայերեն է հրատարակել Newmag հրատարակչությունը ։ Անգելերնից հայերեն թարգմանության հեղինակը Լիլիթ Գրիգորյանն է։
Բովանդակություն
Ռեյչլ Հոլիսը նշում է, որ կանայք չեն օգտագործում իրենց ամբողջ ներուժը։ Ըստ նրա՝ հոգու խորքում նրանք ձգտում են ավելիին, բայց վախենում են խայտառակվել, անկատար կամ ոչ կոմպետենտ երևալ։ Ավելին, Հոլիսը պնդում է, որ կանանց ինքնագնահատականը շատ հաճախ ձևավորվում է ուրիշների բնորոշումներով, բայց հեղինակը պնդում է, որ հարկավոր է ունենալ սեփական եսը, ձևավորել անձնական ցանկություններն ու ձգտումները։ Նա կոչ է անում ձերբազատվել բարդույթներից, սեփական ուժերի հանդեպ վստահություն ու հավատ ձեռք բերել։ Գրքում հեղինակը դիմում է իր ընթերցողին և ասում՝ պետք չէ արդարանալ, պետք է գործել նպատակասլաց ու առանց վարանելու ։
Ծանոթագրություններ
Կատեգորիա:Newmag հրատարակչության գրքեր
Կաչկարսկոե
Կաչկարսկոե (Качкарське), գյուղ Ուկրաինայի Դոնեցկի մարզի Նովոազովսկի շրջանում։
2001 թվականի տվյալներով Կաչկարսկոե գյուղում բնակվում էր 351 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Նովոազովսկի շրջանի բնակավայրեր Կատեգորիա:Ուկրաինայի գյուղեր
Աստերոիդների ցանկ (90201-90300)
Աստերոիդների ցանկ (90101-90200) * Աստերոիդների ցանկ * Աստերոիդների ցանկ (90301-90400)
Դից Մայրիի լեռներ
Դից Մայրի, լեռներ Մեծ Հայքի Այրարատ աշխարհի Գաբեղյանք գավառում, հավանաբար Հայկական Պար լեռնահամակարգում։ Այստեղ է վախճանվել Մեսրոպ Մաշտոցի և Սահակ Պարթևի աշակերտ Վարոսը։ Նրա շիրմավայրը որսերդները կոչել են գդուկ, որտեղ Կամսարականները կառուցել են Գտկո վանքը ։
.lb
.lb, Լիբանանի վերին մակարդակի ազգային դոմենն է։
Դից Մայրիի լեռներ
Ծանոթագրություններ
Կատեգորիա:Հայկական լեռնաշխարհի լեռնաշղթաներ
.lb
Արտաքին հղումներ
lb
Toppdomän
(629) Բերնարդինա
(629) Բերնարդինա (Bernardina), աստերոիդ աստերոիդների հիմնական գոտում։ Հայտնաբերվել է 1907 թվականի մարտի 7-ին Աուգուստ Կոպֆի կողմից Հայդելբերգում ։
Միջին հեռավորությունը Արեգակից կազմում է 3,137119 ա. մ., առավելագույնը մոտենում է 2,6548 ա. մ. հեռավորության վրա և հեռանում 3,6194 ա. մ. ։ Արեգակի շուրջ մեկ ամբողջական պտույտ է կատարում 2029,53 երկրային օրվա ընթացքում, իր ուղեծրով շարժվելով միջինում 0,177381 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,25° անկյուն։
Պոլ Սայմոն
Յոթանասունվեց տարեկան հասակում հայտարարել է իր համերգային գործունեության դադարեցման մասին ։
1957-1972
Պոլ Սայմոնը ծնվել է հրեական ընտանիքում, մեծացել է Քուինսում, սովորել է Կոլումբիայի համալսարանում ։ 1957-1958 թվականների ձմռանը և 1964-1970 թվականներին նա ձայնագրվել և ելույթ է ունեցել իր դպրոցական ընկերոջ՝ Արթ Գարֆանկելի հետ, որպես «Simon and Garfunkel»: Պատասխանելով նախագծի երաժշտական կողմի համար՝ Սայմոնը միայնակ ստեղծել է նրա գրեթե ամբողջ երգացանկը։ 1962 թվականին նվագել է «Tico & the Triumphs» խմբում, 1963 թվականին ձայնագրել է սինգլ՝ Ջերի Լենդիս (Jerry Landis) կեղծանունով, իսկ 1965 թվականի գարնանը Անգլիայում թողարկել է ֆոլկ-երաժշտության «the Paul Simon Songbook» մենահամերգը, որում զգացվում է Բոբ Դիլանի ուժեղ ազդեցությունը (ընդհուպ մինչև նրա նմանակումը)։
Սայմոնի և Գարֆանկելի «Bridge over Troubled Water» (1970) ալբոմի կոմերցիոն և գեղարվեստական հաղթանակից հետո երաժիշտները դադարել են միասին ձայնագրվել։ Այս ձայնասկավառակի առանձին հետքերը վկայում են այլ երկրների ժողովրդական երաժշտության նկատմամբ Սայմոնի աճող հետաքրքրության մասին։ Օրինակ, հայտնի «El Condor Pasa» երգը կոմպոզիտոր Դանիել Ալոմիա Ռոբլեսի (Daniel Alomia Robles) մեղեդու Սայմոնի վերամշակումն է։
Լատինամերիկյան մոտիվների նկատմամբ հետաքրքրությունը շարունակվել է «Paul Simon» անհատական ալբոմում (1972 թվականի հունվար)։ «Rolling Stone» ամսագիրը կարծում է, որ այս սկավառակը երաժշտի լավագույն սոլո աշխատանքն է։ Կենտրոնական երգը՝ «Mother and Child Reunion» (ԱՄՆ-ում 4-րդ հորիզոնական), ձայնագրվել է Յամայկայում՝ ռեգգի ոճով։
1973-1983
1973 թվականի մայիսին Սայմոնը թողարկել է իր երկրորդ անհատական ալբոմը՝ «There Goes Rhymin' Simon», որը ներառում էր «Kodachrome» և «Loves Me Like a Rock» հայտնի հիթերը։ Ավելի հավակնոտ էր հաջորդ սկավառակը՝ «Still Crazy After all These Years» (1975, հոկտեմբեր, Billboard 200–ի թիվ 1 հորզոնական, «Գրեմմի»՝ տարվա լավագույն ալբոմի համար)։ Այս ալբոմը պարունակում է Սայմոնի ամենահայտնի երգերը, ներառյալ նրա սոլո գործունեության ամենահայտնի հիթը՝ «50 Ways to Leave Your Lover» (Billboard Hot 100-ի թիվ 1 հորիզոնական)։
1985-2010
1980-ական թվականների կեսերին Սայմոնը, հյուսիսամերիկյան ռոք երաժշտության աշխարհում բոլոր խոշոր հեղինակ-կատարողների նման, զբաղվել է երաժշտական փորձարկումներով։ Ի տարբերություն Դիլանի, Նիլ Յանգի և Ջոնի Միշելի, նրա նորամուծությունը գնահատվել է ինչպես հասարակության լայն զանգվածի, այնպես էլ երաժշտական հաստատությունների կողմից։ Նրա հաջորդ սկավառակը՝ «Graceland»-ը (1986-ի օգոստոս), երաժշտը ձայնագրել է Յոհանեսբուրգում և Լոնդոնում մի խումբ սևամորթ երաժիշտների հետ։ Այս սկավառակը նպաստել է Միացյալ Նահանգներում էթնիկ երաժշտության («world music») հետաքրքրության առաջացմանը։ Այն դարձել է Սայմոնի սոլո գործունեության ամենաբարձր եկամուտը և նրան արժանացրել է երրորդ «Գրեմմի» մրցանակի «Տարվա լավագույն ալբոմ» անվանակարգում։ Այս հեղինակավոր անվանակարգում արձանիկների քանակի առումով միայն Սթիվի Ուանդերը և Ֆրենկ Սինատրան կարող են համապատասխանել նրան։
Սայմոնին աֆրիկյան երաժշտությունից հետո գրավել են բրազիլական մոտիվները, որոնք գերակշռում են «The Rhythm of the Saints» (օգոստոս 1990) ալբոմում։ Հաջորդ տարի նա հերթական անվճար համերգն է անցկացրել Կենտրոնական զբոսայգում, որի ձայնագրությունը թողարկվել է «կենդանի» ալբոմով։
1999 թվականին Սայմոնը հանդես է եկել Բոբ Դիլանի հետ։ 2000 թվականին թողարկվել է «You're the One» ալբոմը, իսկ 2006 թվականին Բրայան Ինոյի հետ համատեղ թողարկվել է «Surprise» ալբոմը ։ 2007 թվականին Կոնգրեսի գրադարանը նրան շնորհել է պատմության մեջ առաջին «Գերշվինյան մրցանակ»-ը Ամերիկյան երգարվեստի զարգացման գործում ունեցած ավանդի համար։
2010 թվականի Սայմոնն աշխատել է «So Beautiful or So What» սոլոր ալբոմի վրա ։ Ալբոմը թողարկվել է 2011 թվականի ապրիլի 12-ին ։
Սկավառակագրություն
Ստուդիական ալբոմներ
Գրականություն
Կատեգորիա:Ամերիկացի գրողներ Կատեգորիա:Ամերիկացի երգահաններ Կատեգորիա:Ամերիկացի կիթառահարներ Կատեգորիա:Ամերիկացի երաժիշտներ Կատեգորիա:«Գրեմմի» մրցանակի դափնեկիրներ Կատեգորիա:Brit Awards մրցանակի դափնեկիրներ Կատեգորիա:20-րդ դարի ամերիկացի երգիչներ Կատեգորիա:Ամերիկացի երաժշտական պրոդյուսերներ Կատեգորիա:Ամերիկացի հեռուստատեսային դերասաններ Կատեգորիա:Ամերիկացի կինոդերասաններ
Բրոդիկ դղյակ
Բրոդիկ դղյակ (Brodick Castle), միջնադարյան դղյակ, որը գտնվում է Բրոդիկ քաղաքում (Նորթ Էրշիր շրջան, Շոտլանդիա), Արան կղզու արևելյան ափին։ Նախկինում դղյակի շրջակայքը կարևոր ռազմավարական վայր էր, հետևաբար ամրոցը հաճախ ակտիվորեն մասնակցել է ժամանակակից Շոտլանդիայում տեղի ունեցող ներքին պատերազմներին։
Պատմություն
Դեռևս մինչև վիկինգներին վտարելը Արանից և Շոտլանդիայի արևմտյան մնացած ափերից 1263 թվականին Լարգսի ճակատամարտից հետո, ժամանակակից դղյակի տարածքը օգտագործվել է վիկինգների կողմից՝ որպես ապաստան և ներկայիս Շոտլանդիայի տարածք մտնելու համար ։
1406 թվականին՝ այն նույն թվականին երբ Հակոբ Ա-ն հափշտակվել է անգլիացի ծովահենների կողմից, և Շոտլանդիայի թագավոր Ռոբերտ III-ը մահացել է, Բրոդիկի ամրոցին մեծ վնաս է հասցվել անգլիական զորքերի կողմից, որոնք նավարկել են դեպի Բրոդիկի ծովածոցը ։ Ամրոցի հետագա ոչնչացումը տեղի է ունեցել Այլայից Յոհանի կողմից, որը 1455 թվականին ավերել և ամայացրել է բերդը\ ։
Համիլթոններ
Ինչ-որ պահի՝ 1470 թվականից հետո, ամրոցը Ջեյմս 3-րդը շնորհել է իր փեսա Ջեյմս Համիլթոնին, 1-ին լորդ Համիլթոնին։ Նրա որդին՝ Համիլթոնների 2-րդ լորդ Ջեյմս Համիլթոնը, իր ծառայությունների համար 1503 թվականին ստացել է Արանի կոմս կոչումը ։
Մի քանի տարի անց ամրոց-աշտարակը ենթարկվել է բրիտանական զորքերի հարձակմանը, որոնc ղեկավարում էր Լենոքսի կոմսը՝ Հենրի VIII-ի անունից, ի պատասխան Համիլթոնի 2-րդ լորդի վրեժխնդրության։ Ջեյմս Համիլթոնը՝ 3-րդ լորդ Համիլթոնը, Շոտլանդիայի ռեգենտ էր այն ժամանակ, երբ Մարի Ստյուարտը դեռ նորածին էր և երկրորդը Շոտլանդիայի գահի հերթում ։
1543 թվականին Ջեյմս Համիլթոնը ակտիվորեն մասնակցել է Ֆրանսիայի դոֆինին հետ (ֆրանսիական գահաժառանգ) Մարիի ամուսնության իրականացմանը։ Այնուամենայնիվ, Արանի 2-րդ կոմսը պարգևատրվել է ջանքերի համար և արժանացել Ֆրանսիայի Շատեռլոյի դուքսի տիտղոսին։ Շոտլանդիայի ռեգենտի պաշտոնում իր պաշտոնավարման ընթացքում Ջեյմսը շարունակել է ընդլայնել ամրոցը ։
1639 թվականին Շոտլանդիան բաժանվել է միաբանության Պրեսբիտերական լորդերի և արքայի կողմից հաստատված եպիսկոպոսության միջև։ Ջեյմս Համիլթոնը, 3-րդ լորդ Համիլթոնը ուղարկվել է հյուսիս, որպեսզի ապահովի թագավորի կամքը։ Արչիբալդ Քեմփբելը՝ Արգիլի 1-ին լորդը, Շոտլանդիայի փաստացի տիրակալն էր և պրեսբիտերական խմբակցության ղեկավարը։ Լորդ Արգիլը գրավել է Համիլթոնի տոհմի նստավայրը՝ Բրոդիկ ամրոցը ։ 1643 թվականին Համիլթոնին դուքս են նշանակել, և հաջորդ տարի՝ շոտլանդական քաղաքացիական պատերազմի մեկնարկին, նա վերակառուցել է ամրոցը ։
1650 թվականին Օլիվեր Կրոմվելի զորքը վերահսկողություն է հաստատել ամրոցի վրա և ընդարձակել այն, ամրոցի մոտակայքում գտնվող նեղ ծովային ծոցում ռազմավարական նշանակություն ունեցող տեղը պաշտպանելու համար հրետանային մարտկոց է կառուցել ։
Բրոդիկը կրկին գրավվել է Քեմփբելսների կողմից 1646 թվականին, երբ ավարտվել են արքայականների հաջողությունները։ Դուքսը գերեվարվել է Պրեստոնի աղետալի ճակատամարտից հետո և սպանվել 1649 թվականի մարտին։ Նրան հաջորդել է եղբայրը՝ Ուիլյամը լորդ Լանարկը, բայց նա վիրավորվել է 1651 թվականին Վուսթերի ճակատամարտում և մահացել։ Համիլթոնի և Էրլդոմ Արրանի դքսությունը անցել է դքսի ողջ մնացած միակ երեխային՝ Էննին։ Նրա անվտանգության համար նրան ուղարկել են Բրոդիկ բերդ ։
Մի քանի տարի անց դքսուհի Էննը վերադարձել է իր կալվածքները Լանարկշիրում և Արևմտյան Լոթիանում, 1656 թվականին նա ամուսնացել է Ուիլյամ Դուգլասի՝ Սելկիրկի 1-ին լորդ հետ։ Էննը այլևս երբեք չիվերադարձել Բրոդիկ, սակայն նրա ամուսինը, որին շնորհվել է Համիլթոնի դքսի կոչում, իր ողջ կյանքի ընթացքում ամրոցն օգտագործել է որսորդական արշավների համար ։
1843 թվականին Համիլթոնի 11-րդ դուքս Ուիլյամը ամուսնացել է մեծ դուքս Բադեն Կառլի և Ստեֆանի դե Բոհարնայի կրտսեր դուստր Մարիայի Բադենի հետ։ 1844 թվականին ամրոցը ենթարկվել է զանգվածային շինարարության, որից հետո ամրոցը գրեթե երեք անգամ մեծացել է, ճարտարապետ Ջեյմս Գիլեսպի Գրեմի գլխավորությամբ։ Համիլթոնի 12-րդ դուքս Ուիլյամը տղամարդ ժառանգ չուներ, ուստի նրա տիտղոսները մահվանից հետո փոխանցվել են իր հեռավոր զարմիկ Ալֆրեդ Դուգլաս-Համիլթոնին, բայց ամրոցը տրվել է նրա միակ դստերը՝ Մերի Լուիզ Դուգլաս-Համիլթոնին։ 1906 թվականին նա ամուսնացել է Ջեյմս Գրեհեմի՝ Մոնտրոզի 6-րդ դքսի հետ, և հետևաբար, ավելի քան հինգ հարյուր տարի անց, Բրոդիկ ամրոցը դադարել է լինել Համիլթոնների տիրապետության տակ ։
Ներկայումս ամրոցը պատկանում է Շոտլանդիայի Ազգային ֆոնդին ։
Արտաքին հղումներ
Կատեգորիա:Շոտլանդիայի ամրոցներ Կատեգորիա:Շոտլանդիայի դղյակներ
.li
.li, Լիխտենշտայնի վերին մակարդակի ազգային դոմենն է։
Արտաքին հղումներ
li
Toppdomän
Մաշտոց (5162)
Մաշտոց (5162), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5162 թվի տակ։ Ձեռագիրը գրվել է 1683 թվականին Մարտիրոս երեց գրիչի կողմից Շահգալդի գյուղում։ Ստացողը եղել է Գուլանը (կինը)։ Գրված է թղթի վրա, որը ունի 20.5x14 չափս։ Ձեռագիրը կազմված է 226 թերթից։ Գրված է երկսյուն, բոլորգրով։ Ունի տերունական 1, խորան 1 (15-ր դար), կիսախորան և լուսանցազարդ մանրանկարներ։ Կազմը` կաշեպատ տախտակ դրոշմազարդ, արծաթյա 1 խաչով։ Հիշատակաաններ գրչի՝ 222ա, 224բ, հետագայի՝ 224ա, 225ա (18-րդ դար) ։
Ծանոթագրություններ
Կատեգորիա:Մատենադարանի ձեռագրեր
Ուիլյամ Քենթ
Ուիլյամ Քենթ (William Kent, ), անգլիացի ճարտարապետ և այգեգործ, որը բրիտանական կլասիցիզմի և անգլիական պարտեզային համակարգի հիմնադիրներից մեկն է։ Հայտնի է Լանսելոտ Բրաունի և կոմս Բերլինգթոնի հետ համագործակցությամբ (որի Փիքադիլիում գտնվող տանը նա մշտական բնակվել է)։
Կենսագրություն
1709-1719 թվականներին սովորել է Հռոմում՝ Բենեդետտո Լուտիի մոտ։ Նա Բուրլինգթոնի կոմսի հետ հեռացել է Իտալիայից ։ Բուրլինգթոնի համար նա մշակել է ոչ միայն նրա այգիների և շենքերի դասավորությունը, այլ նույնիսկ ընտրել է նրա տան կահույքը։ Նա հավասարապես ուշադիր է եղել նաև իր հիմնական աշխատանքի՝ Նորֆոլկի Գոլկգեմում գտնվող կոմս Լեսթերի պալատական ​​համալիրի ներքին հարդարանքին ։ Նրա էսքիզների համաձայն կահավորվել են Դևոնշիրի դուքսի լոնդոնյան պալատները և Ռաուշեմի (Օքսֆորդշիր) վիլլան։ Ուելսի արքայազնի համար նա Թեմզայով նավարկելու համար նավ է նախագծել (ցուցադրվում է Գրինվիչի ծովային թանգարանում)։ Կյանքի վերջում նա վերակառուցել է Ուայթհոլն ու նրա շրջակայքը (վարչապետի նստավայր, արքայական արենայի շենք, ձիապահների զորանոցներ և այլն)։ Մահացել է թագավորի առաջին նկարչի և գլխավոր ճարտարապետի կոչումով 1748 թվականին։
Ստեղծագործություններ
Սթոուի այգիները նախագծելիս Քենթը հրաժարվել է անկյունային գծերից և համաչափությունից, որոնք գերակշռում էին ֆրանսիական պարտեզներում (դրանք ձգտում էին առանձին մասերի իդեալական միասնության, որոնք չէին հակասում բնությանը) ։
Ճարտարապետությունն ինքնին լանդշաֆտին և ներքին հարդարանքին ներդաշնակեցնելու այս ավանդույթը շարունակել են նոր սերնդի պալլադացիները Ռ. Ադամի գլխավորությամբ, որը քննադատում էր նախորդ սխեմատիկ ձևավորումը և շենքերի ծանրությունը ։
Ծանոթագրություններ
Կատեգորիա:Անգլիացի ճարտարապետներ Կատեգորիա:Բնօրինակում անաղբյուր հոդվածներ Կատեգորիա:Անգլիացի նկարիչներ
Դարբնանց
Դարբնանց, Darbnanc՝ հնավայր ՀՍՍՀ Թումանյանի շրջանում, լորուտ գյուղի մոտ, Դարբնանց գոմեր ձմեռանոցի շրջակայքում։ Կան դամբարաններ ։
.lk
.lk, Շրի Լանկայի վերին մակարդակի ազգային դոմենն է։
Արտաքին հղումներ
lk
Toppdomän
Տրանսդուկցիա (գենետիկա)
Տրանսդուկցիա (transductio – տեղաշարժ), վիրուսի միջոցով գենետիկական նյութի տեղափոխումը մի բջջից մյուսը, հանգեցնում է ընդունող բջջի ժառանգական հատկությունների փոփոխության։ Տրանսդուկցիայի երևույթը հայտնաբերել են ամերիկացի գիտնականներ Զ․ Լեդերբերգը և Ն․ Ցինդերը (1952)։ Բակտերիային հատուկ վիրուսները՝ բակտերիոֆագերը, վեգետատիվ բազմացման պրոցեսում ունակ են պատահաբար վերցնելու և այլ բջիջներ տեղափոխելու իրենց քայքայած բակտերիաների ԴՆԹ–ի ցանկացած հատվածներ (ընդհանուր կամ ոչ առանձնահատուկ տրանսդուկցիա)։ Որոշ բակտերիոֆագեր, կախված բակտերիայի 4-րդ քրոմոսոմում իրենց տեղադրությունից, ունակ են տեղափոխել բակտերիայի ԴՆԹ–ի միայն որոշակի գեներ (սահմանափակ կամ առանձնահատուկ տրանսդուկցիա)։ Տեղափոխված գենետիկական նյութը կարող է մնալ ֆագի ԴՆԹ–ի կազմում կամ անցնել այլ բջիջ և հետագայում քայքայվել կամ մտնել ընդունող բջջի ԴՆԹ–ի կազմի մեջ։ Տրանսդուկցիայի երևույթը լայնորեն օգտագործվում է բակտերիաների քրոմոսոմների գենետիկական քարտեզներ կազմելու ժամանակ։
Կատեգորիա:Կենսաբանական հետազոտությունների մեթոդներ Կատեգորիա:Բակտերիոֆագներ Կատեգորիա:Վիրուսաբանություն Կատեգորիա:Մոլեկուլային կենսաբանություն
Ամարաստան
Ամարաստան, բնակավայր Արևմտյան Հայաստանում, Վան քաղաքի մոտ, Լեզք գյուղից հարավ, մի բլրի վրա։ Ըստ ավանդության կառուցել է տվել ասորեստանյան տիրակալ Շամիրամը որպես ամառանոց։ Ամարաստանի մոտով է հոսում Մենուաի (Շամիրամի) ջրանցքը։ Ամարաստանը իբրև ունեցել է աշտարակներ և պղնձե դռներ։ Բլրի վրա կան վիմագիր արձանագրություններ։ Գրականության մեջ համարվում է քաղաք, դղյակ ։
Կլինկինո
Կլինկինո (Клинкине), գյուղ Ուկրաինայի Դոնեցկի մարզի Նովոազովսկի շրջանում։
2001 թվականի տվյալներով Կլինկինո գյուղում բնակվում էր 258 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Նովոազովսկի շրջանի բնակավայրեր Կատեգորիա:Ուկրաինայի գյուղեր
Այդաղ
Այդաղ, լեռնագագաթ Հայկական լեռնաշխարհում, Կոտուր լեռնաշղթայի կենտրոնական մասում, ջրաբաժան գծից արևելք։ Շրջապատի նկատմամբ բարձրությունը մեծ չէ ։
Ալիս (գրական հերոս)
Ալիս, Լուիս Քերոլի «Ալիսը Հրաշքների աշխարհում» (1865) մանկական վեպի և դրա շարունակության՝ «Ալիսը Հայելու աշխարհում»-ի (1871) գեղարվեստական կերպար և գլխավոր հերոս։ Վիկտորիանական դարաշրջանի մի երեխա` Ալիսը, ակամայից անցնում է ստորգետնյա արկածախնդրության միջով` այն բանից հետո, երբ պատահաբար ընկնում է դեպի հրաշքների աշխարհ տանող ճագարի բույնը, արդյունքում նա հայելու միջով քայլ է կատարում դեպի ցնորված աշխարհ։
Կերպարը ստեղծվել է Քերոլի պատմած պատմություններով Լիդել քույրերին զվարճացնելու համար, մինչ ընկերոջ` Ռոբինսոն Դակվորթի հետ թիավարում էր Իզիսում և հետագա ուղևորությունների ընթացքում։ Չնայած նա կիսում է իր տվյալ անունը Ալիս Լիդելի հետ, գիտնականները համաձայն չեն այն բանի հետ, թե որքանով է նա Լիդելի հիման վրա։ Քերոլի կողմից բնութագրված` որպես «սիրող և մեղմ»,«բարեհամբույր բոլորին», «վստահելի» և «անզուսպ հետաքրքրասեր», Ալիսը տարբեր կերպ է դիտվել, որպես խելացի, դաստիարակված և հեղինակությանը թերահավատ մարդ, չնայած որոշ մեկնաբաններ նրա անձը համարում են ավելի բացասական կերպար ։ Նրա կերպարը փոխվեց «Ալիսը ստորգետնյա աշխարհում»-ից («Ալիսը հրաշքների աշխարհում»-ի նախնական տարբերակը),  քաղաքական ծաղրանկարիչ Ջոն Թենիելի նկարազարդումների իր երկու «Ալիս» գրքերում։
Ալիսը ճանաչվել է որպես մշակութային կերպար։ Նա նկարագրվել է որպես սկիզբ 19-րդ դարի սովորական երեխայի գլխավոր հերոսից, իսկ երկու «Ալիս» գրքերի հաջողությունը ոգեշնչել է` խառնվածքով Ալիսային նման գլխավոր հերոսներով բազմաթիվ հրատարակված աշխատանքների, ծաղրերգությունների և ընդօրինակումների։ Նա մեկնաբանվել է տարբեր քննադատական մոտեցումներով, հայտնվել և վերաիմաստավորվել է բազմաթիվ հարմարեցումների մեջ, ներառյալ Ուոլթ Դիսնեյի ֆիլմը (1951)։ Նրա շարունակական կոչը վերագրվել է շարունակաբար վերստեղծվելու նրա ունակությանը։
Բնութագիր
Ալիսը երևակայական երեխա է, որն ապրում է Վիկտորիանական դարաշրջանի կեսերին ։ «Ալիսը Հրաշքների աշխարհում»(1865)-ի մեջ, որը տեղի է ունեցել Մայիսի 4-ին, ենթադրվում է, որ կերպարը յոթ տարեկան է, այնուհետև Ալիսը ներկայացնում է իր տարիքը որպես յոթ ու կես, որը տեղի է ունենուն Նոյեմբերի 4-ին.|group="nb"|name="Birthday"}}: Երկու «Ալիս» երկու գրքերի տեքստում հեղինակ Լուիս Քերոլը հաճախ չէր նշում իր գլխավոր հերոսի ֆիզիկական տեսքի մասին։ Նրա երևակայական կյանքի մանրամասները կարելի է գտնել երկու գրքերի տեքստից։ Տանը նա ավելի մեծ քույր ունի, եղբայր, Դինա անունով մի ընտանի կատու, տարեց բուժքույր և տնային դաստիարակչուհի, ով սովորեցնում էր նրա դասերը առավոտյան ժամը իննից ։ Բացի այդ, նա ցերեկային դպրոց էր գնացել իր հետադարձ պատմության ինչ-որ պահի ։ Ալիսը տարբեր կերպ է բնութագրվել, որպես վերին դասի, միջին դասի կամ բուրժուազիայի մի մասին պատկանող ։
«Ալիսը բեմում»(1887թ. Ապրիլ) գրքում նրա անհատականության մասին գրելիս, Քերոլը նկարագրում է նրան որպես «սիրող և մեղմ»,«բարեհամբույր բոլորին», «վստահելի» և «անզուսպ հետաքրքրասեր», և կյանքի վճռական գոհունակությամբ, որը գալիս է մանկության միայն երջանիկ ժամերին, երբ ամենն նոր է և արդար, և երբ մեղքն ու վիշտը միայն անուններ են` ոչինչ նշանակող դատարկ բառեր ։ Մեկնաբանները բնութագրում են նրան որպես «միամիտ», «երևակայական», ինքնադիտողական, ընդհանուր առմամբ լավ դաստիարակված, իշխանության գործիչների նկատմամբ քննադատական և խելացի    ։ Մյուսները ավելի քիչ դրական գծեր են տեսնում Ալիսայի մեջ` գրելով, որ նա Հրաշքների աշխարհում հաճախ է անբարյացակամ վերաբերմունք ցուցաբերում կենդանիների հետ ունեցած իր զրույցներում, բռնի գործողություններ է իրականացնում Բիլ Մողեսի կերպարի դեմ`բռնի ուժով օդ մղելով նրան, և արտացոլում է իր  հասարակական դաստիարակությունը զգայունության պակասով և անքաղաքակիրթ պատասխաններով ։ Համաձայն Դոնալդ Ռակինի` «Չնայած նրա դասակարգային և ժամանակային նախապաշարմունքների, նրա վախեցած զայրույթը և երեխայական, խղճուկ արցունքները, նրա խոհեմությունը և ինքնավստահ անտեղյակությունը, երբեմն աչք ծակող կեղծավորությունը, սովորական անզորությունը և անհանգստությունը, նրա բավականին վաղկոտ պատրաստակամությունը հրաժարվելու իր պայքարներից երկու արկածների ավարտին էլ-(….) շատ ընթերցողներ դեռևս դիտում են Ալիսային` որպես իշխանության, համառության, քաջության և հասուն ճիշտ իմաստության առասպելական մարմնավորում»։
Այն համեմատության աստիճանը, որով Ալիսայի կերպարը կարելի է նույնացնել Ալիսա Լիդելի հետ, վիճելի է։ Որոշ քննադատներ բնութագրում են կերպարը որպես Լիդել, կամ գրում են, որ նա ոգեշնչել է կերպարին ։ Մյուսները պնդում են, որ Քերոլը իր գլխավոր հերոսին և Լիդելին առանձին է համարում։ Ըստ Քերոլի, նրա կերպարը հիմնված չէր որևէ իրական երեխայի վրա, այլ ամբողջովին երևակայական էր։
Զարգացում
Ալիսը հանդես եկավ Քերոլի` «Ալիսը Հրաշքների աշխարհում»-ի նախնական տարբերակով` «Ալիսը Ստորգետնյա աշխարհում»։ «Ստորգետնյա»-ն ծագել է Լիդել քույրերին պատմված պատմություններից` 1862թ.-ի հուլիսի 4-ի ցերեկվա ընթացքում, Իսիսում ընկերոջ` Ռոբինսոն Դակվորթի հետ թիավարելիս և հետագա թիավարման ուղևորությունների ընթացքում ։ Տաս տարեկան Ալիս Լիդելի խնդրանքով Քերոլը գրել է պատմվածքները որպես «Ալիսը Ստորգետնյա աշխարհում», որը նա ավարտել է 1864թ.-ի փետրվարին ։ «Ստորգետնյա»-ն պարունակում է երեսունյոթ նկարազարթումներ, որոնցից քսանյոթում Ալիսն է պատկերված ։ Քանի որ Ալիսայի նկարները ֆիզիկական քիչ նմանություն ունեն Ալիս Լիդելին, ենթադրվում է, որ Ալիսայի կրտսեր քույրը` Էդիթը, գուցե նրա նախատիպն էր։ Նա պատկերում է իր գլխավոր հերոսին որպես տունիկա հագած` ի տարբերություն կարված զգեստների, որոնք կարող էին հագնել Լիդել քույրերը։ Նրա նկարազարդումները ազդեցություն են ունեցել Պրեռաֆայելիտներ (լատ.` prae – նախա և Ռաֆայել)-ի նկարիչներից`Դանթե Գաբրիել Ռոսսետտի և Արթուր Հյուզն, ում նկարը`«Յասամաններով տիկին» (The Lady with the Lilacs, 1863), որին նա տեսողականորեն անդրադարձել է «Ստորգետնյա»-ի մեկ նկարում ։ Նա հանձնեց ձեռագիր «Ալիսը Ստորգետնյա աշխարհում»-ը Ալիս Լիդելին 1864թ.-ի Նոյեմբերին։
Թենիլի վարձավճարը «Ալիսը Հայելու աշխարհում» (1871)-ի շարունակությունը պատկերազարդելու համար բարձրացավ մինչև 290 ֆունտ, ինչը Քերոլը կրկին վճարեց իր գրպանից։ Թենիլը մի փոքր փոխեց Ալիսայի հագուստը շարունակության մեջ, որտեղ նա սովորականի փոխարեն կրում է հորիզոնական գծերով գուլպաներ և ունի ավելի զարդարուն գոգնոց` առջևի մասով։ Սկզբնապես, Ալիսը կրում էր «կրինոլինե շախմատային ձևով շրջազգեստ», որը, որպես թագուհի նման էր Կարմիր և Սպիտակ թագուհիներին. ձևավորումը մերժվեց Քերոլի կողմից։ Որպես թագուհի նրա զգեստը երկաթուղային տեսքում պոլոնեզի ոճով է և ներքնազգեստով (bustle, կանանց զգեստի ետևի մասում փաթաթված ներքնազգեստ է, որն օգտագործվում է ուռած տեսք ստանալու համար), որը ժամանակին նորաձև կլիներ։ Պրեռաֆայելիտյան լուսանկարիչ Ջոն Միլլեյի կողմից գրված «Իմ առաջին հորդոր» (1863)-ում և Վիկտորիանական նկարիչ Օգոստոս Լեոպոլդի Էգգի կողմից գրված «Ճանապարհորդող ուղեկիցները» (1862)-ում կերպարների կրած հագուստները որոշ ընդհանուր տարրեր ունեն Ալիսի հագուստի հետ երկաթուղային տեսքում։ Քերոլը դժգոհություն հայտնեց, որ Թենիլը հրաժարվել է նախատիպ օգտագործել Ալիսի պատկերազարդման համար, գրելով, որ սա հանգեցրել է նրան, որ Ալիսայի գլուխն ու ոտքերը համաչափությունից դուրս լինեն|group="nb"|name="Models"}}:
1881 թվականի փետրվարին Քերոլը հայտնեց իր հրատարակչին «Դայակ «Ալիսը» ստեղծելու հավանակության մասին, «Ալիսը Հրաշքների աշխարհում»-ի պարզեցված հրատարակություն` գունավոր և ընդլայնված պատկերազարդումներով։ Թենիլը քսան պատկերազարդումներ գունավորեց «Ալիսը Հրաշքների աշխարհում»-ում, ի հավելումն վերանայելով որոշ տեսակետեր. Ալիսը պատկերված է որպես շիկահեր, իսկ նրա զգեստը դեղին, կապույտ գուլպաներով ։ Նրա զգեստը ոսկեզօծ դարձավ ետևի մասում կամարով, և նա վասերի մեջ գոտի էր կրում։ Էդմունդ Էվանսը գունավոր պատկերազարդումները տպում էր քրոմոքսիլոգրաֆիայի միջոցով, որը փայտանյութ օգտագործելու գործընթաց էր` գունային տպագրություններ պատրաստելու համար։
Մշակութային ազդեցություն
Ալիսը ճանաչվել է որպես մշակութային պատկերակ ։ «Ալիսի» գրքերը շարունակվել են տպագրվել, և առաջին գիրքը հասանելի է հարյուր լեզուներով ։ «Ալիսը Հրաշքների աշխարհում» գիրքը շարունակում է պահպանել իր ժողովրդականությունը` տեղ գտնելով լավագույն մանկական գրքերի հարցումներու ։ Ալիսի կերպարը 2015 թվականին տեղ գտավ մանկական գրականության լավագույն քսան սիրելի հերոսների Բրիտանական հարցումների շարքում ։ Նրա անունով է կոչվում նաև գլխի ժապավենի ոճը (Alice band), որով նա պատկերված է Ալիսի երկու գրքերի առաջին նկարազարդողի` Թենիելի նկարազարդումներում ։ «Ալիսի» երկու գրքերի շարունակական ժողովրդականությունը հանգեցրել է բազմաթիվ վերամշակումների, վերաիմաստավորումների, գրական շարունակությունների և տարատեսակ ապրանքների ստեղծման։ Գրական ոլորտում «Ալիսի» երկու գրքերի ազդեցությունը սկսվել է Վիկտորյական միջնադարի հենց սկզբից` տարբեր վեպերով, որոնք որդեգրեցին ոճը, հանդես եկան որպես ընթացիկ քաղաքական հարցերի ծաղրերգություններ կամ վերամշակեցին «Ալիսի» գրքերի հիմունքները. նրանք ներկայացնում էին մեկ կամ մի քանի հերոսներ, որոնք ունեն Ալիսայի նման բնավորություն («սովորաբար քաղաքավարի, պերճախոս, վտանգներից չխուսափող»)` անկախ սեռից :
Ռիչարդ Քելլին կերպարը համարում է, որպես Քերոլի մեկ այլ գլխավոր հերոսի ստեղծում, Վիկտորյական ժամանակաշրջանի որբի նմանության իր վերափոխման միջոցով։ Ըստ Քելիի` Ալիսը պետք է ապավինի ինքն իրեն Հրաշքների աշխարհում, իր ընտանիքից հեռու, սակայն որբի բարոյական և սոցիալական պատմողական աղեղը փոխարինվել է իր ինքնության զգացումը պահպանելու համար Հրաշքների աշխարհի բնակիչների դեմ Ալիսի ինտելեկտուալ պայքարով։ Էլիսոն Լուրիեն պնդում է, որ Ալիսը մարտահրավեր է նետում ժամանակաշրջանի իդելականացված աղջկա գենդերային-վիկտորյանական պատկերացումներին. Ալիսի չունի իդեալին համապատասխան խառնվածք, և նա մարտահրավեր է նետում Հրաշքների աշխարհի չափահաս կերպարներին ։
1930-ական թվականներից մինչև 1940- ական թվականները գրքերը դարձան հոգեվերլուծական գրականագետների ուշադրության առարկա։ Ֆոյդիաները հավատում էին, որ «Ալիսը Հրաշքների աշխարհում»-ի մեջ կատարված իրադարձությունները արտացոլում էին հեղինակի անհատականությունն ու ցանկությունները, քանի որ պատմությունները, որոնց վրա այն հիմնված էր, պատմվել էին ինքնաբուխ կերպով։ 1933 թվականին Էնթոնի Գոլդշմիդտը ներկայացրեց «Քերոլին ժամանակակից պատկերացմամբ` որպես ճնշված, սեռական շեղված անձ», տեսաբանելով, որ Ալիսը, Քերոլի կերպարն էր վեպում. սակայն Գոլդշմիդտի ազդեցիկ աշխատանքը գուցե արվել է որպես խորամանկություն։ Դրանից անկախ կատարված ֆրոյդյան վերլուծությունները գրքերում հայտնաբերել են «ֆրոյդյան դասական փոխաբերություններ». «հեշտոցային մի ճագարի բույն և մի ֆալիկ Ալիս, արցունքների շուրջպտղային ջրափոս, հիստերիկ մոր կերպարներ և իմպոտենտ հոր կերպարներ, գլխատման (կրտում) սպառնալիքներ, ինքնության կտրուկ փոփոխություններ»։
Ուոլթ Դիսնեյը որպես « Թենիելի միակ մեծագույն մրցակից», 1951 իր կինոադապտացիայի մեջ ստեղծեց Ալիսի ազդեցիկ մի պատկեր, որն օգնեց ձևավորել Ալիսի կերպարը փոփ մշակույթում։ Չնայած նրան, որ նախկինում Ալիսը պատկերված էր որպես շիկահեր, կապույտ զգեստով, Թոմաս Քրոուելի (1893) կողմից հրատարակված «Ալիսի» երկու գրքերի ամերիկյան չարտոնագրված հրատարակություններում, հավանաբար, առաջին անգամ, Դիսնեյի պատկերազարդումն է դարձել ամենաազդեցիկը Ալիսի հայտնի կերպարի ամրապնդման գործում, որպես այդպիսին ։ Դիսնեյի «Ալիս» տարբերակի հիմքում Մերի Բլերի գծագրերի գաղափարն է և Թենիելի պատկերազարդումները ։ Թեև կինոնկարը ի սկզբանե հաջողություն չունեցավ, հետագայում այն հանրաճանաչ դարձավ քոլեջի ուսանողների կողմից, որպես թմրանյութերով ներծծված պատմություն։ 1974 թվականին «Ալիսը Հրաշքների աշխարհում»-ը նորից թողարկվեց Միացյալ Նահանգներում, այդ ասոցացիան գովազդներում օգտագործելով։ Թմրամիջոցների ասոցիացիան շարունակում է մնալ որպես «ոչ պաշտոնական» մեկնաբանություն` չնայած ֆիլմի ընտանեկան-ընկերական ժամանց կարգավիճակին։
Ճապոնիայում Ալիսը զգալի ազդեցություն ունի փոփ մշակույթում։ Թենիլի արվեստի գործերը և Դիսնեյի կինոնկարի վերամշակումները գնահատվել են, որպես երկու վեպերի շարունակական բարենպաստ ընդունելության գործոններ։ Ճապոնիայում երիտասարդական մշակույթի շրջանակներում Ալիսային որդեգրել են որպես «ապստամբության գործիչ, նույն կերպ, ինչպես ամերիկյան և բրիտանական 1960-ականների «հիպիներ»-ին»։ Նա նաև ոգեշնչման աղբյուր է եղել ճապոնական նորաձևության համար։ Նրա ճողովրդականությունը վերագրվել է այն գաղափարին, որ նա կատարում է shōjo իդեալը, աղջկա ճապոնական հասկացողություն, որը «քաղցր և անմեղ է դրսից, իսկ ներսից զգալիորեն ինքնավար»։
Այլ նկարազարդումներ
Երկու «Ալիս» գրքերը հաճախ են վերանկարազարդվում ։ 1907թ.-ին «Ալիսը Հրաշքների աշխարհում»-ի հեղինակային իրավունքի ժամկետի լրանալը հանգեցրեց ութ նոր տպագրության, այդ թվում մեկի` որը նկարազարդված էր Մոդեռն ոճով` Արթուր Ռաքհեմի կողմից։ 1907թ.-ին լույս տեսած մյուս հրատարակությունների նկարազարդողնորն են` Չարլզ Ռոբինսոնը, Ալիս Ռոսը, Վ. Հ. Ռոքերը, Թոմաս Մեյբանկը և Միլիկենթ Սոուերբին|group="nb"|name="Looking Glass copyright"}} : Այլ նշանավոր նկարիչների շարքում են` Բլանշ Մաքանուսն (1896), Փիթեր Նյուելլը (1901), որն օգտագործում էր Մոնոխրոմը, Մաբել Լյուսին Աթվելը (1910), Հարի Ֆրենսիս (1926) և Ուիլի Պոգանին (1929), ով ցուցադրեց Արտ Դեկո ոճը։
1930-ական թվականներից սկսած նշանավոր նկարազարդողներ շարքում են` Էդգար Թուրթան (1931) և նրա դիտողական արկնարկները 1929թ.-ի Ուոլ Սթրիթ Քրաշին, բժիշկ Սեքթոնը (1933), Ջ. Մորտոն Սեյը (1933), որոնցից երկուսն էլ ներկայացրել են տարիքով ավելի մեծ Ալիս, Մերվին Պիկ (1954), Ռալֆ Ստեդմանը (1961), որի համար 1972 թվականին ստացավ Ֆրանցիսկ Ուիլյամի հուշամրցանակը, Սալվադոր Դալին (1969), որն օգտագործում էր Սյուրռեալիզմը, և Պիտեր Բլեյքը` իր ջրաներկերով (1970)։ 1972թ.-ին «Ալիսը Հրաշքների աշխարհում»-ի իննսուն պատկերազարդումներ կային և «Ալիսը հայելու աշխարհում»-ի քսանմեկը։ 1980-ականների, 1990-ականների և 2000-ականների սկզբին Ալիսայի նշանավոր պատկերազարդողների թվում է Բարրի Մոսեյը (1982), Հրեգ Հիլդեբրանդտը (1990), Դեյվիդ Ֆրանկլանդը (1996), Լիսբեթ Զվեջեր (1999), ով իր վերամշակման մեջ օգտագործեց ջրաներկ, Հելեն Օքսենբուրին (1999), ով արժանացել է երկու մրցանակների, 1999թ.-ին` Kurt Maschler մրցանակին և 2000թ.-ին` Kate Greenaway մեդալին, իր աշխատանքի համար, և DeLoss McGraw-ին (2001), իր վերացական պատկերազարդումներով
Արտաքին հղումներ
Կատեգորիա:Մանկական գրականության կերպարներ Կատեգորիա:1865 հիմնադրումներ
.lr
.lr, Լիբերիայի վերին մակարդակի ազգային դոմենն է։
Արտաքին հղումներ
lr
Toppdomän
.ls
Արտաքին հղումներ
ls
Այրիջա Մեծ
Այրիջա Մեծ, ամառանոց ՀՍՍՀ Մարտունու շրջանում, Մարտունի–Եղեգնաձոր ճանապարհի վրա։ 1939 թվականին ուներ 56, 1959 թվականին՝ 114 հայ բնակիչ։ Այժմյան պաշտոնական ցուցակներում չի հիշատակվում ։
Ծանոթագրություններ
Կատեգորիա:Հայաստանի բնակավայրեր
Դարադուզի գետ
Կատեգորիա:Իրանի գետեր
Սոֆյա Լիլիս
Սոֆյա Լիլիս (Sophia Lillis, ), ամերիկացի դերասանուհի։ Առավել հայտնի է 2017 թվականի «Այն» ֆիլմում Բևերլի Մարշի դերով.
Կենսագրություն
Դերասանի մասնագիտությամբ դեբյուտ է կատարել 2013 թվականին, իսկ առաջին դերը լիամետրաժ ֆիլմում կատարել է մեկ տարի անց՝ Շեքսպիրի «Միջամառային գիշերվա երազ» կատակերգության հերթական բեմադրության ժամանակ։ 2017 թվականին կատարել է Սթիվեն Քինգի «Դա» վեպի էկրանավորման գլխավոր դերերից մեկը։ 2018 թվականին նկարահանվել է HBO-ի «Սուր առարկաներ» հեռուստասերիալում ։ 2020 թվականի հունվարին նրա մասնակցությամբ թողարկվել է «Սա ինձ դուր չի գալիս» հեռուստասերիալը, որտեղ Սոֆյան հանդես է եկել գլխավոր դերում ։
Ընտանի կենդանիների գերեզմանոց (ֆիլմ, 2019)
«Ընտանի կենդանիների գերեզմանոց» (Pet Sematary), Սթիվեն Քինգի համանուն վեպի հիման վրա նկարահանված սարսափ ֆիլմ, ռեժիսորներ՝ Կեվին Կոլշ և Դենիս Վիդմայեր։ Գլխավոր դերերում են Ջեյսոն Կլարկը, Էմի Սայմեթսը և Ջոն Լիտգոուն  ։
Սոֆյա Լիլիս
Արտաքին հղումներ
Կատեգորիա:Ամերիկացի դերասանուհիներ Կատեգորիա:Դերասանուհիներ այբբենական կարգով Կատեգորիա:21-րդ դարի դերասանուհիներ Կատեգորիա:Ամերիկացիներ իռլանդական ծագմամբ Կատեգորիա:Ամերիկացիներ լեհական սերմամբ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի կինոդերասանուհիներ Կատեգորիա:21-րդ դարի ամերիկացի դերասանուհիներ Կատեգորիա:Ամերիկացի երեխա դերասանուհիներ
Ընտանի կենդանիների գերեզմանոց (ֆիլմ, 2019)
Սյուժե
Բոստոնից եկած բժիշկ Լուիս Կրիդը տեղափոխվում է Լադլոու փոքրիկ քաղաք իր ամբողջ ընտանիքի՝ կնոջ՝ Ռեյչելի, փոքրիկ երեխաների՝ Էլլիի և Գեյջի, ինչպես նաև իրենց կատվի՝ Չորչի հետ։ Տունը շրջապատող անտառում զբոսնելու ժամանակ Էլլին հանդիպում է մի խումբ երեխաների, որոնք շան դիակ էին տեղափոխում «Ընտանի կենդանիների գերեզմանոց» անվանմամբ գերեզմանոց։ Հարևան Ջուդ Կրենդելը զգուշացնում է Էլլիին և Ռեյչելին, որ անտառները վտանգավոր են, և որ նրանք միայնակ դուրս չգան փողոցներ։
Համալսարանական հիվանդանոցում Լուիսի ներկայությամբ մահանում է մի ուսանող՝ Վիկտոր Պասկոուն, որը հիվանդանոց էր ընկել ավտովթարից հետո։ Սգալով ուսանողի մահը՝ Լուիսը նրա մահվան գիշերը վառ երազ է տեսնում, որտեղ Պասկոուն իրեն տանում է կենդանիների գերեզմանոցի հետևի մաս և զգուշացնում Լուիսին «դուրս չգալ սահմաններից»։ Լուիսը արթնանում է և տեսնում, որ իր ոտքերն ու մահճակալն ամբողջովին ծածկված են կեղտով, ինչը նրան տեղիք է տալիս մտածելու, որ երազը սովորական չէր։
Հելոուինի ժամանակ երեխաների կատվին մեքենա է խփում։ Ջուդն ու Լուիսը տանում են Չորչին կենդանիների գերեզմանոց, սակայն հետո Ջուդը Լուիսին ավելի հեռու է տանում։ Նրանք քայլում են և մի հին գերեզմանաքար գտնում, որն օգտագործում էին հնդկացիները՝ միկմակամիները։ Հաջորդ օրը, ի զարմանս Լուիսի, Չորչը կենդանացած վերադառնում է տուն, չնայած այժմ նա նկատելիորեն ավելի ագրեսիվ էր։ Կատուն ճանկռում է Էլլիին և դաժանորեն պատռոտում բռնած թռչունին։ Լուիսը բացատրություն է պահանջում Ջուդից, որն էլ ասում է, որ այն ընտանի կենդանիների գերեզմանաքարը վերակենդանացնում է մահացածներին, և ինչպես շատերն են պատմում, այնտեղ ապրում է Վենդիգո անունով մի հոգի։ Երբ Չորչը հարձակվում է Գեյջի վրա, Լուիսը փորձում է քնեցնել կատվին, սակայն հետո որոշում է չսպանել նրան, այլ փոխարենը բաց թողնել փողոց։ Իսկ Էլլիին նա ասում է, որ կատուն փախել է։
Ընտանիքը խնջույք է կազմակերպում Էլլիի ծննդյան առթիվ, բայց Էլլին ճանապարհին հանկարծ նկատում է Չորչին և վազում նրա հետևից, մեծ բեռնատարը հարվածում է նրան և նա անմիջապես մահանում։ Ընտանիքը մեծ ողբի մեջ է, Ռեյչելն ու Գեյջը մեկնում են, որպեսզի մի քանի օր անցկացնն Ռեյչելի ծնողների հետ։ Ջուդը կանխազգում է, որ Լուիսը փորձելու է կենդանացնել Էլլիին, զգուշացնում է, որ «երբեմն մահացած լինելը կենդանի լինելուց ավելի լավ է»։ Չնայած այդ ամենին՝ Լուիսը որոշում է իրականացնել մտածվածը։ Լուիսը թմրանյութերով քնեցնում է Ջուդին, Լուիսը փորում է Էլլիի գերեզմանոցը, վերցնում նրա մարմինը և դնում այն միստիկ գերեզմանաքարի տակ։ Էլլին կենդանանում է, սակայն նրա պահվածքը իսկույն չար և ագրեսիվ է լինում։
Իր ծնողների տանը Ռեյչելը տեսիլքներ է տեսնում, որոնք նրա մահացած քրոջ՝ Զելդայի մասին էին։ Գեյջը ևս տեսնում է Վիկտորի ուրվականը, իսկ այդ ժամանակ Ջուդը արթնանում է և սկսում վիճել Լուիսի հետ։ Պնդելով, որ ամեն ինչ կարգին է, Լուիսը դուրս է հանում Ջուդին, սակայն վերջինս նկատում է Էլլիին, որը նայում էր նրան իր սենյակի պատուհանից։ Սարափից Ջուդը վազում է տուն և վերցնում մի ատրճանակ, որպեսզի սպանի Էլլիին։ Մինչ Ջուդը փնտրում էր նրան, նրա ուշադրությունը շեղում է կատուն՝ այդպիսով հնարավորություն տալով Էլլիին հարված հասցնել Ջուդին։
Էլլին հարվածում է Լուիսին, և մինչ նա ուշագնած էր, Էլլին քարշ է տալիս Ռեյչելի մարմինը անտառ և թաղում նրան ընտանի կենդանիների գերեզմանոցում։ Լուիսը պատրաստվում է սպանել Էլլիին անտառում, բայց վերջին պահին նրան սպանում է հարություն առած Ռեյչելը, և նրան նույնպես թաղում են այնտեղ։ Ընտանիքի հարություն առած երեք անդամները հիմքից այրում են Ջուդի տունը և գնում դեպի մեքենան, որում դեռևս նստած էր Գեյջը։ Հարություն առած Լուիսը բացում է մեքենայի դուռը։
Արտադրություն
2010-ական թվականների սկզբին Paramount Pictures նախագծել է թողարկել Սթիվեն Քինգի վեպի նոր էկրանավորումը։ Սցենարը պատրաստում էին Դևիդ Կայգանիչն ու Մեթ Գրինբերգը։ Ավելի ուշ նրանց փոխարինել է Ջեֆ Բախլերը, որը սցենարը գրել է 3 ամսվա ընթացքում ։
2015 թվականին Գիլյերմո դել Տորոն ցանկություն է հայտնել վեպի հիման վրա նոր էկրանավորում ստեղծել ։
Ավելի ուշ կինոնկարի ռեժիսոր է ընտրվել Խուան Կառլոս Ֆրեսնադիլյոն։ Հետագայում նրան նույնպես փոխարինել են ։
Քննադատություն
Ֆիլմը քննադատների կողմից հիմնականում ստացել է միջին գնահատականներ։ Rotten Tomatoes կայքում այն ունի 57 % դրական արձագանքներ ։ Metacriticе-ում ՝ 100-ից 57 միավոր ։
Ծանոթագրություններ
Կատեգորիա:2019 ֆիլմեր Կատեգորիա:Սթիվեն Քինգի ստեղծագործությունների էկրանավորումներ Կատեգորիա:Paramount Pictures ֆիլմեր Կատեգորիա:Անգլերեն ֆիլմեր Կատեգորիա:Ամերիկյան սարսափ ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան ֆանտաստիկ սարսափ ֆիլմեր
Կոսինուսների թեորեմ
Կոսինուսների թեորեմը կապ է հաստատում եռանկյան կողմերի երկարությունների և երկու կողմերի միջև ընկած անկյան կոսինուսի միջև։
Թեորմի ձևակերպումը.
Այն հանդիսանում է Պյութագորասի թեորեմի ընդհանրացված տարբերակը։ Երբ γ անկյունը ուղիղ է (90° կամ π/2 ռադիան), կոսինուսների թեորեմը վերածվում է Պյութագորասի թեորեմին.
Եռանկյան տարբեր կողմերի միջև ընկած անկյունները ընտրելիս՝ այն կստանա հետևյալ տեսքը.
Ապացույց եռանկյունաչափական մեթոդով
c կողմին ուղղահայաց տարեք (Նկար 1). այդ դեպքում
Երկու կողմերը բազմապատկելով c-ով՝, կստանաք
Վերջին երկու հավասարությունները գումարելով՝ կստանաք
Առաջին հավասարումը երկրորդ հավասարումից հանելով՝ կստանանք
որը կարելի է պարզեցնել հետևյալ տեսքի.
Այս ապացուցման հարմարությունն այն է, որ կարիք չկա առանձին դիտարկել սուր և բութ γ անկյան դեպքերը։
Ապացույց վեկտորների օգտագործմամբ
Թեորեմը կարելի է ապացուցել՝ օգտվելով վեկտորների գումարման կանոնից և վեկտորների սկալյար արտադրյալի բանաձևից
Նկար 2-ից երևում է, որ
Հաշվի առնելով դա՝
Այսպիսով, ստացանք որը համարժեք է կոսինուսների թեորեմի հավասարմանը։
Կատեգորիա:Եռանկյունաչափություն Կատեգորիա:Անկյուն Կատեգորիա:Եռանկյան երկրաչափություն
Ջերմային պրոցես
Ջերմային պրոցեսները լինում են դարձելի և անդարձելի։ Դարձելի են կոչվում այն պրոցեսները որոնց դեպքում այն կարող է իրականացվել հակառակ ուղղությամբ, միջանկյալ հավասարակշռության վիճակների նույն հաջորդականությամբ։ Այն պրոցեսները, որոնց հակառակ պրոցեսներն ինքնակամ չեն ընթանում, կոչվում են անդարձելի։
Ջերմային պրոցեսները ընդունված է դասակարգել ըստ այն ջերմային պարամետրերի, որոնք հաստատուն են մնում ամբողջ պրոցեսի ընթացքում։ Կարելի է առանձնացնել առավել տարածված և առօրյայում հանդիպող հետևյալ ջերմային պրոցեսները․
Երբեմն ամբողջ պրոցեսի ընթացքում անփոփոխ են մնում միաժամանակ մի քանի թերմոդինամիկական պարամետրեր, ինչպես օրինակ գոլորշիացման ժամանակ հեղուկից գոլորշի անցման դեպքում, միաժամանակ հաստատուն են մնում ճնշումը և ջերմաստիճանը՝ այսինքն այս դեպքում տեղի են ունենում իզոբար-իզոթերմ պրոցեսներ։
Տեխնիկայում հատկապես կարևոր են ջերմադինամիկական ցիկլերը, այսինքն կրկնվող պրոցեսները, ինչպիսիք են՝ Կառնոյի ցիկլը, Ռենկինի ցիկլը։
Ջերմային պրոցեսների տեսությունը օգտագործվում է շարժիչների, սառնարանների նախագծման, քիմիական արդյունաբերության և օդերևութաբանության մեջ։
Ծանոթագրություններ
Կատեգորիա:Թերմոդինամիկական պրոցեսներ Կատեգորիա:Թերմոդինամիկա Կատեգորիա:Ֆիզիկա
Արքայադուստր Սոֆյա։ Արքայադստեր պատմությունը
«'''Արքայադուստր Սոֆիա. Արքայադստրեր պատմությունը'''» («Sofia the First. Once Upon a Princess»), անիմացիոն լիամետրաժ համակարգչային ֆիլմ, նկարահանված Ուոլտ Դիսնեյ ընկերության ստուդիայի կողմից 2012 թվականին։
Սյուժե
Շատ տարիներ առաջ «Հրաշակերտ» հեքիաթային թագավորությունում ապրում էր մի փոքրիկ աղջիկ, որի անունը Սոֆիա էր։ Սոֆիան վարում էր սովորական կյանք, աշխատում էր փոքրիկ կրպակում իր մայրիկի՝ Միրանդայի հետ։ Եվ մի անգամ թագավոր Ռոնալդ 2-րդը հրավիրում է իր դղյակը, նրան պետք էր մի զույգ թագավորական չստիկներ։ Սոֆիան իր մայրիկի հետ ժամանեց դղյակ. Սոֆիան անհանգստանում էր այդ հանդիպման պատճառով։ Միրանդան չստիկները հագցրեց թագավորին, թագավորի սրտով էր թե՛ Միրանդան, թե՛ չստիկները։ Շուտով թագավոր Ռոնալդն ամուսնացավ Միրանդայի հետ։ Դրանից հետո Սոֆիան սկսում է նոր կյանք։ Շուտով Սոֆիան պետք էր դառնա արքայադուստր, բայց մինչ արքայադուստր դառնալը նա պետք էր սովորեր թագավորական կյանքին, չէ որ թագավոր Ռոնալդը պարահանդես էր կազմակերպել նրա պատվին։ Կկարողանա Սաֆիան հաղթահարել այդ ամենը և արդյո՞ք ընտանիքի բոլոր անդամները կընդունեն նրան։ Սոֆիան ծանոթանում է թագավորի որդու՝ Ջեյմսի և դստեր՝ Էմբերի հետ նաև իմանում է, որ նրանք ունեն կախարդ՝ Սեդրիկը։ Սկզբից նրա համար դժվար էր հարմարվել այդ կյանքին, բայց հետո արդեն ամեն ինչին հարմարվեց։ Սոֆիան ընկնում է թագավորական ակադեմիա, որտեղ ծանոթանում է շատերի հետ և բոլորը նրան հավանում են։ Այդ ամենը հունից հանում է խորթ քրոջը՝ Էմբերին, որը սովոր էր ամբողջ ուշադրություն իր վրա վերցնել։ Մտածելով, որ նրան սկսել են ավելի քիչ սիրել, Էմբերը որոշում է այնպիսի մի բան անել, որ Սոֆիան իրեն վատ զգա բոլորի առջև։ Սկսբից նա սկսեց քննարկել նրան ուրիշ արքայադստրերի հետ, շուտով նա ստիպում է Ջեյմսին Սոֆիային այնպես քշել ճաճանակով, որ արքայադուստրը նետվում է շատրվանից և շուտով Էմբերը տալիս է նրան իր վազող կոշիկները պարի դասի համար, որի պատճառով Սոֆիան վալս պարել չսովորեց, որը պետք էր երեկոյան պարահանդեսին։ Եվ վերջում բոլորը նեղանում են Էմբերից նույնիսկ իր եղբայր Ջեյմս, իսկ Սոֆիան, որպեսզի պարահանդեսին անպատրաստ չներկայանա նա գնում է Սեդրիկի մոտ և Սեդրիկն օգնում է նրան կախարդանքով։ Բայց Սեդրիկը պարզվում է, որ այդքան էլ բարի չէ։ Նա վաղուց էր տեսել Ավալորայի թալիսմանը Սոֆիայի վրա, որը նրան նվիրել էր թագավոր Ռոնալադը, որն էլ իր մեջ մեծ հզորություն ուներ։ Պարի կախարդանքի փոխարեն նա նրան տալիս է կախարդանք, որը կքննեցնի բոլորին, այդ ամենը նա արեց թալիսմանը ստանալու համար։ Սակայն այդ հիմար կախարդը մոռանում է, որ կախարդանքը ազդում է նրա վրա ևս և նա նույնպես քնում է։ Հիմա Սոֆիան բոլորովին հուզված էր, բայց նրա արդյունքները ընկան նրա թալիսմանի վրա և հայտնվեց Մոխրոտիկը, որն էլ խորհուրդ է տվեց հաշտվել Էմբերի հետ, որն էլ միակն էր, որ չէր եկել պարահանդեսին դրա համար էլ նա կախարդված չէր։ Սոֆիան ցույց է տալիս, թե ինչի է հասել կախարդանքը, իսկ Էմբերը հասկանալով իր սխալը ներողություն է խնդրում Սոֆիայից։ Միասնական ուժերով նրանք մտնում են Սեդրիկի սենյակը և գտնում են այդ կախարդանքը, որը բոլորին կարթնացնի քնից։ Շուտով բոլորը արթնացան և Էմբերի օգնությամբ Սոֆիան կարողացավ պարել վալս իր նոր հայրիկի հետ և բոլորը սիրեցին Սոֆիային։
Ծանոթագրություններ
Կատեգորիա:Ամերիկյան մուլտֆիլմեր